钦定古今图书集成/理学汇编/学行典/第251卷 > 戚伸
## 钦定古今图书集成/理学汇编/学行典/第251卷 > 戚伸

按《凤阳府志》：“戚伸，字起蓁。力学嗜古，有中原才子之
称。登进士，授户部主事，榷关浒墅。有馀税三千金，疏
上之于朝，赐褒奖，予诰家居。值流寇破盱眙，泗城戒
严，乃输钱犒士，竭力守城。捐金修外堤及香花门楼。
又力请诸上台蠲马价，减盐引泗，累得甦。乡人感其
德，所著有《四书心印》《葩经心印》《地部全集》等书。”